GALERIE FOTO Nu doar Halep are antrenor nou! După Thomas Johansson Sorana Cîrstea va colabora cu un fost campion la Roland Garros
Sorana Cîrstea și-a găsit antrenor pentru sezonul de zgură al anului 2024.
Simona Halep nu este singura jucătoare de tenis din România care va începe un nou parteneriat profesional în stagiunea de zgură a anului 2024. Începând din luna aprilie, Halep va fi antrenată de Carlos Martinez, fost tehnician al rusoaicelor Svetlana Kuznetsova și Daria Kasatkina.
Între timp, Sorana Cîrstea a anunțat că va colabora cu un fost campion de Grand Slam, Albert Costa. Acesta l-a învins în finala turneului de la Roland Garros 2002 pe Juan Carlos Ferrero, scor 6-1, 6-0, 4-6, 6-3. În prezent, Ferrero îl pregătește pe Carlos Alcaraz, număr 2 ATP.
Sorana Cîrstea și-a angajat ca antrenor un fost campion la Roland Garros
Cîrstea și Costa vor colabora în lunile aprilie și mai, în care sportiva din Târgoviște își va dori să repete performanța semnată la Roland Garros 2009, când s-a calificat în faza sferturilor de finală ale turneului major de la Paris.
"A fost destul de rapidă alegerea, săptămâna aceasta am făcut-o. Mă va ajuta pe parcursul sezonului de zgură, momentan atât am stabilit.
"Mi-am dorit pe cineva care a câștigat turneul de la Roland Garros. Mi-am dorit un spaniol, pentru că sunt mai pricepuți pe zgură."
Mi-am dorit pe cineva care a câștigat Roland Garros, pe cineva care știe să gestioneze astfel de momente. Mi-am dorit un spaniol, pentru că sunt puțin mai pricepuți pe această suprafață. Mă bucur de colaborare.
După acest turneu vom începe lucrul în adevăratul sens al cuvântului. Amândoi suntem încântați. Cred că vor fi două luni frumoase de zgură și, în același timp, sunt încântată să am pe cineva care a câștigat un Grand Slam și poate să mă ajute cu experiența lui," a dezvăluit Sorana Cîrstea într-un interviu acordat Digi Sport.
Cîrstea, fără set pierdut cu Stephens și Kasatkina, la Miami
Sorana Cîrstea a pătruns în optimile de finală ale turneului WTA 1000 de la Miami grație a două victorii impresionante.
Cîrstea le-a învins pe Stephens și Kasatkina, scor 6-2, 6-1, respectiv 7-5, 6-2.
Urmăriți SPORT.RO și pe Google News